hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu en en hu hu en en hu hu en hu en en hu hu en hu hu en hu en hu hu en hu en hu en hu hu en hu hu en hu hu hu en hu en hu en en hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
A Balaton hullámait mintázó csőrendszerek, kiszakadt, eltört rögzítések
2022. március 15. kedd, 18:02
A csövek hosszirányú hőtágulása örökzöld téma. Vannak kollégák, akik nem foglalkoznak ezzel a kérdéssel, és később a csövek, vagy rögzítéseik törnek, kiszakadnak poziciójukból, illetve más csőtípusoknál a Balaton hullámait idézik a működésük kezdeténél. Más kollégák tisztában vannak a később felmerülő problémás helyzetekkel, ezért tartanak ettől, és szívesen fogadják a csőgyártó segítségét. Az osztrák csőgyártó például szívesen segít, áll a tervezők, kivitelezők, beruházók rendelkezésére a tökéletes végeredmény érdekében.
- Miért alakul ki a csövek hosszirányú hőtágulása?
Más a közeghőmérséklet és más a szerelési hőmérséklet. A cső a melegebb közeghőmérséklet miatt hosszirányba tágul. Különböző anyagok a hő hatására térfogat- és hossznövekedéssel reagálnak.
- Csak a műanyag csöveknél szükséges a hosszirányú hőtágulást kiszámolni?
A hosszirányú hőtágulás minden csőnél előfordul, és ezt kompenzálni szükséges. A fém csöveknél nagy  hőtágulási erővel kicsi a hőtágulási hossz, az ötrétegű alubetétes csöveknél a hőtágulási erő jóval kisebb, de a tágulási hossz nagyobb, mint az acél csöveknél. A PP-RCT (polipropilén) csöveknél jelentősen kisebb hótágulási erővel számolhatunk, de nagy hőtágulási hosszon.
Hőtágulási hossz és erők összehasonlítása különböző anyagú csövek esetén
- Milyen területen okoz problémát a műanyag csöveknél, és hol kisebb jelentőségű a hosszirányú hőtágulás kérdése?
- Miért ne kompenzátort használjunk?
A fémcsöveknél alkalmazott kompenzátorokat nem ajánljuk az ötrétegű aluminiumbetétes csövekhez és a PP-RCT csövekhez sem. Egy NÁ20 acél cső 50 m-es szakaszon, 40°C-os hőmérséklet-különbségnél (20°C-on szerelve, 60°C közeghőmérséklet) 2,4 cm-t tágul, 25.585N hőtágulási erővel. Kis tágulási távolság, nagy erővel - a kompenzátorok tipikus terepe. Egy ötrétegű NÁ20-as cső az előző adatokat figyelembe véve már 5 cm-t tágul hosszirányba, 750N hőtágulási erővel.  Egy PP-RCT NÁ20-as cső hasonló hosszban és azonos körülményeket figyelembe véve 30 cm-t tágul hosszban, de csak 426N hőtágulási erővel. A fém csövekhez alkalmazott, acéllemezből készült kompenzátort nem biztos, hogy az ötrétegű és polipropilén csövünknél fellépő hőtágulási erő össze tudja nyomni. Gumikompenzátor esetén ez sikerülhet, de mind a fémlemezből készült, mind a gumikompenzátor tengelyirányban viszonylag kis hosszt képes felvenni (1-3 cm), ami műanyag csövek esetén nem elegendő.
A kompenzátorok nem alkalmasak a műanyag csőrendszerek hosszirányú hőtágulásának kiegyenlítésére
- Hogyan kompenzáljuk a melegvíz csövek, cirkulációs vezetékek hosszú egyenes szakaszainak hosszirányú hőtágulását?
1.    Javasoljuk, hogy elsősorban csőcsatornát alkalmazzunk d50-es méretig, 1,8m-enként fixpont megfogással, amivel a fémcsövek mértékére szorítható vissza a hosszirányú hőtágulás.
Szabadon szerelés, hőtágulás kompenzálása csőcsatornával
2. d50 méret felett csőlírákat (U kompenzátorok) építsünk a kialakított szakaszokba.
Hőtágulási hurok (líra) a hosszirányú tágulás kiegyenlítésére, fixpontokkal és csúszómegfogásokkal
3. Egy harmadik megoldás lehet az alubetétes PP-RCT alkalmazása, kb.75%-kal kisebb hosszirányú hőtágulással, mint a normál PP-RCT csőtípus.
- Milyen alapadatok szükségesek, és hogyan számítsuk ki a hosszirányú hőtágulás mértékét?
Meg kell adni a közeghőmérsékletet, amit csövünk később vezetni fog, a szerelés hőmérsékletét és a a cső hőtágulási együtthatóját, amelyet a csőgyártó ad meg. Ez az a érték az osztrák PP-RCT csövünknél 0,15 mm/mK, az alubetétes PP-RCT csövünknél 0,035mm/mK, az ötrétegű alubetétes csövünknél  0,025mm/mK, egy acélcsőnél 0,012mm/mK. A hosszirányú hőtágulást az a értéknek, a két meghatározott hőmérséklet különbségének (At) és a szakasz hosszának szorzata adja. Most már tudjuk, hogy milyen értéket kell kompenzáljunk.
- Hogyan számítsuk ki a csőlírák (U kompenzátorok) méretét a PP-RCT, a PP-RCT alubetétes és az ötrétegű alubetétes csövek esetében?
A terven elsőként szakaszokra kell bontani a teljes vezetéket, így a kívánt irányba vezethető a kialakuló hőtágulási erő. A szakaszokat fixpont rögzítések között alakíthatjuk ki. A csőlíra méreteinek kiszámításához szükséges az előbb már kalkulált hosszirányú hőtágulási hossz, a cső átmérője, és az adott csőre érvényes anyagállandó.
A Kelox ötrétegű alubetétes csövek hőtágulása a = 0,025mm/Mk érték mellett
A Kelox ötrétegű alubetétes cső csőlíráinak szárhossza, anyagállandó = 30
A minőségi gyártók mérnöki szolgáltatást is nyújtanak partnereiknek, szívesen segítenek a csőlírák méretének meghatározásában, a helyük kijelölésében, a fix pontok bejelölésében, amennyiben cégük termékeit tervezik, vagy építik be. Adatszolgáltatásként csak a következőket kell biztosítaniuk: a tervezett közeghőmérséklet, a kalkulált szerelési hőmérséklet, a cső hőtágulási együtthatója (az adott gyártó saját csőtípusának pontos meghatározása) és egy .dwg formátumú terv, amiből a gyártó kiindulhat.
cikk forrása:  Ke Kelit Hungary
Utoljára frissítve: 2022. március 15. kedd, 19:14
Tovább a rovatban: « Pollack Expo 2022 díjas lett a BELIMO Mit vár a szakma a pályakezdő mérnököktől? Megvannak a kutatási eredmények »
Új KE KELIT termékek a WinWatt programban!
Férfi kézilabda EB a KE KELIT-tel
Lezárult a Ke Kelit nagy piackutatása, jöjjenek a tanulságok!
Red Dot díjat kapott az ACO Voronoi rács
Ke Kelit Magyarország: Köszönjük a bizalmukat!
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.